La fonte de Foncalada ye una fonte d'agua potable construyida por órdenes del rei asturianu Alfonso III na ciudá d'Uviéu y asitiada na cai del so mesmu nome, Foncalada (del llatín fonte incalata). Dientro del arte prerrománicu n'Asturies ye l'únicu exemplu de la so clase calteníu hasta los nuesos díes, amás de la única muerte o restu de construcción con fin d'utilidá pública de l'Alta Edá Media dientro de la ciudá.